Uutistoimisto Reuters kertoo, että 51 muslimimaata on estänyt 11 seksuaalivähemmistöjärjestön osallistumisen YK:n yleiskokoukseen, jossa käsitellään HIV:n ja AIDSin vastaista taistelua.

51 muslimimaan ryhmä on estänyt sen, että 11 homoseksuaalien ja transsukupuolisten ihmisten järjestöä olisi päässyt osallistumaan Yhdyistyneiden kansakuntien AIDSia käsittelevään huippukokoukseen kesäkuussa. Asiasta kertoi uutistoimisto Reuters.

Reuters kertoo, että Egypti kirjoitti Islamilaisen yhteistyöjärjestön puolesta kirjeen 193 jäsenvaltion YK:n yleiskokouksen puheenjohtajalle Mogens Lykketoftille. Reutersin mukaan kirjeessä vastustetaan järjestöjen osallistumista, mutta vastustukseen ei kerrota syytä.

Muslimimaiden temppu herätti voimakkaita tunteita länsimaissa. Euroopan unioni, Yhdysvallat ja Kanada ovat ilmoittaneet vastustavansa päätöstä.

Reuters kertoo, että Yhdysvaltain YK:n suurlähettiläs Samantha Power kirjoitti Lykketoftille siitä, että ryhmät näyttävät jäävän lesbojen, homojen, biseksuaalien ja transsukupuolisten edustuksesta pois.

– Jos ottaa huomioon, että transsukupuolisilla ihmisillä on 49 kertaa suurempi todennäköisyys elää HIV:n kanssa kuin valtaväestöllä, heidän poissulkeminen huippukokouksesta pelkästään haittaa kansainvälistä taistelua HIV:tä ja AIDSia vastaan, hän kirjoitti.

Seksuaalivähemmistöjen oikeudet ja osallistuminen YK:n tapahtumiin on ollut pitkäaikainen riidanaihe. YK:n pääsihteeri Ban Ki-moon on puhunut seksuaalisvähemmistöjen tasa-arvon puolesta, mutta hän on kohdannut runsaasti vastustusta Afrikasta, arabi- ja muslimimaista, sekä Venäjältä että Kiinalta.

– Olemme syvästi huolissamme siitä, että jokaisissa neuvotteluissa yleiskokousta koskien, ei-valtiollisten järjestöjen osallistuminen kyseenalaistetaan ja tutkitaan tarkasti, Power jatkoi kirjoitustaan.

Hänen mukaan järjestöjen ulossulkeminen väärillä tai salaisilla perusteilla on haitaksi YK:n uskottavuudelle.

Vuonna 2014 Ban Ki-moon ilmoitti, että YK tunnustaisi henkilökuntansa samaa sukupuolta edustavat avioparit, ja takaisi heille samat oikeudet kuin heteropareillekin. Venäjä yritti kaataa esityksen viime vuonna 43 valtion tuella. Tukijamaiden joukossa olivat muun muassa Saudi-Arabia, Kiina, Iran, Intia, Egypti, Pakistan ja Syyria.